Sáið fræjum fyrir nýtt ár og verið hjartanlega velkomin í nýárskakóathöfn með hugleiðslu , kröftugum öndunaræfingum , djúpri slökun og tónheilun þar hljómar kristalalkemíuskála , gongsins og fleiri hljóðgjafa hjálpa til við að auka tengingu inn á við . Þetta er fullkomið tækifæri til að opna hjörtun okkar fyrir dýpri sjálfsást og kærleik til annarra og setja ásetning fyrir árið 2020 . Við sköpum rými til að dýpka tenginguna inn á við og hlusta og heyra það sem hjartað hvíslar með aðstoð hjartaopnandi kakóbolla , kristalla , heilandi tóna , nærandi samveru og hóporku . Nokkur góð ráð fyrir athöfn : - Borðaðu létta máltíð fyrir athöfn og helst nokkrum tímum áður en hún hefst . - Láttu mig vita ef þú tekur inn geð - eða hjartalyf og ég get ráðlagt þér hvort eða hversu mikið kakó gott er að drekka . -Það er góð hugmynd að taka með orkustöng , ávöxt eða smá nasl til að hafa við höndina strax eftir að athöfn lýkur . Kakóathöfnina leiðir Kamilla Ingibergsdóttir yogakennari og tónheilari en hún hefur stundað yoga og hugleiðslu um árabil og kakóið hefur reynst henni dásamlegur hjálpari í gegnum ýmis verkefni í lífinu . Hér má lesa meira um Kamillu .